François-Joseph Fétis

François-Joseph Fétis (1784–1871) var en belgisk komponist, musikkritiker og musikerbiograf.

 Liv og virke 
Fétis ble født inn i en familie av musikere og klaverbyggere. Han fikk musikkundervisning av faren fra tre-års-alder og begynte tidlig å komponere.

Fra 1800 studerte han ved musikk-konservatoriet i Paris. Han fordypet seg i studiet av kontrapunkt og fuge, og verkene til Palestrina, Bach og Händel. Etter studiet hadde han flere musikklærerposter i Nord-Frankrike, før han i 1821 fikk en stilling som professor i komposisjon og harmonilære ved konservatoriet i Paris. I 1827 grunnla han et musikk-kritisk ukestidsskrift som han redigerte alene.

I 1832 kalte kong Leopold I ham til Belgia for å bygge opp det kongelige konservatoriet i Brussel etter forbilde av konservatoriet i Paris. Fétis ansatte i tidens løp mange kjente musikere ved konservatoriet, blant andre fiolinistene Charles-Auguste de Bériot, Henri Vieuxtemps og Hubert Léonard, organisten Jacques-Nicolas Lemmens, komponisten Adolphe Samuel, cellisten Adrien-François Servais og pianisten Marie Pleyel.

Fétis skrev en mengde komposisjoner etter klassiske forbilder i omtrent alle sjangre. Komposisjonene hans regnes som lite originale, men om han var ubetydelig som komponist, fikk han desto større betydning som musikkskribent. Han var den ledende franskspråklige musikkviteren på 1800-tallet, og hovedverket hans, musikerleksikonet Biographie universelle des musiciens et bibliographie générale de la musique, er tross enkelte feil og reaksjonær bedømming av samtidige komponister, fortsatt av musikkhistorisk verdi.

Fétis' verdifulle private samling med av mer enn  bøker, dokumenter, tidsskrifter og partiturer fra tre århundrer ble overtatt av det kongelige bibliotek i Belgia.

Blant Fétis' elever kan nevnes Luigi Agnesi, Jean-Delphin Alard, Juan Crisóstomo Arriaga, Louise Bertin, William Cusins, Julius Eichberg, Ferdinand Hérold, Frantz Jehin-Prume, Jacques-Nicolas Lemmens, Adolphe Samuel og Charles-Marie Widor.

 Referanser 

 Eksterne lenker 




 Facsimiles der Biographie universelle des musiciens et bibliographie générale de la musique, 2. opplag., Paris 1860–1868 i Bibliothèque nationale de France
bind 1 (Aaron–Bohrer)
bind 2 (Boieldieu–Derossi)
bind 3 (Désargus–Giardini)
bind 4 (Gibbons–Kazynsky)
bind 5 (Kechlina–Martini)
bind 6 (Martini–Pérolle)
bind 7 (Perotti–Scultetus)
bind 8 (Sebastiani–Zyka)
Biographie universelle des musiciens et bibliographie générale de la musique,  Wikisource på tysk

Kategori:Belgiske komponister
Kategori:Romantiske komponister
Kategori:Operakomponister
Kategori:Kirkemusikkomponister
Kategori:Musikkteoretikere
Kategori:Musikkritikere
Fétis